Babelscape/SREDFM huggingface dataset:
Ιάγος

Ο Ιάγος είναι φανταστικός χαρακτήρας στην τραγωδία του Σαίξπηρ "Οθέλλος" (1601-1604). Ο Ιάγος είναι ο κύριος ανταγωνιστής του πρωταγωνιστή, Οθέλλου, και σημαιοφόρος του. Είναι σύζυγος της Αιμιλίας, που με τη σειρά της είναι η υπηρέτρια της συζύγου του Οθέλλου, της Δυσδαιμόνας. Ο Ιάγος μισεί τον Οθέλλο και καταστρώνει ένα σχέδιο, για να τον καταστρέψει, κάνοντάς τον να πιστέψει ότι η σύζυγός του διατηρεί παράνομο δεσμό με τον υπολοχαγό του, Μιχαήλ Κάσσιο.

Το ρόλο πιστεύεται ότι υποδύθηκε για πρώτη φορά ο Ρόμπερτ Αρμίν, που συνήθως έπαιζε ρόλους ευφυών κλόουν όπως ο Φιλοσοφικόλιθος στο "Όπως Αγαπάτε" ή τον Φέστε στην "Δωδέκατη Νύχτα".

Η πηγή του χαρακτήρα εντοπίζεται στην ιστορία του Τζοβάνι Μπατίστα Τζιράλντι (Σύνθιος) "Un Capitano Moro" (Ένας Μαυριτανός αρχηγός) (1565). Εκεί, ο χαρακτήρας ονομάζεται απλά «ο σημαιοφόρος».
Εκκλησία του Λάππεε

Η Εκκλησία του Λάππεε () ή Εκκλησία της Παναγίας στο Λάππεε () είναι λουθηρανική εκκλησία στη Λαππεενράντα της Φινλανδίας.
Μιχαήλ Κάσσιος

Ο Μιχαήλ Κάσσιος, ή απλώς Κάσσιος, είναι φανταστικός χαρακτήρας στην τραγωδία του Σαίξπηρ "Οθέλλος". Η προέλευση του χαρακτήρα είναι στην ιστορία του Συνθίου "Un Capitano Moro" το 1565. Ο Κάσσιος στην ιστορία του Συνθίου είναι ανώνυμος και αναφέρεται ως "μοίραρχος". Στο θεατρικό, ο Κάσσιος είναι ένας νέος και όμορφος υπολοχαγός υπό τις διαταγές του Οθέλλου και αποτελεί ένα από τα πολλά θύματα του Ιάγου, που με τη σειρά του θέλει να καταστρέψει τον Οθέλλο.
Κουχ-ε Μπαντάκα

Το Κουχ-ε Μπαντάκα (παστού: کوه بندکا) ή Κόχε Μπαντάκα, Κοχ-ι Μπαντάκα ή Μπαντάκο) είναι μία από τις υψηλότερες κορυφές της οροσειράς Χίντου Κους στο βορειοανατολικό Αφγανιστάν. Βρίσκεται βορειοανατολικά από την Καμπούλ και δυτικά του Τσιτράλ. Διαχωρίζεται με ένα σχετικά χαμηλό πέρασμα από τον πυρήνα της Χίντου Κους, είναι το δεύτερο υψηλότερο βουνό εντός του Αφγανιστάν, και η πλέον τοπογραφικά κυρίαρχη κορυφή ολόκληρου του Αφγανιστάν.

Στις 22 Σεπτεμβρίου 1960, η δεύτερη γερμανική εκστρατεία στην οροσειρά Χίντου Κους πραγματοποίησε την πρώτη αναρρίχηση στο Κούχ-ε Μπαντάκα. Η αποστολή αποτελούνταν από τους Βόλφγκανγκ φον Χάνσεμαν, Ντίτριχ Χάσε, Ζίγκμπερτ Χάινε, Γιοχάνες Βίνκλερ που κατάγονταν από το Δυτικό Βερολίνο. Έστησαν σκηνές συνολικά σε τέσσερα σημεία, με το βασικό τους σημείο να βρίσκεται στην Κοιλάδα Ντάρε-Σάτσι σε υψόμετρο 4.100 μέτρων. Η αποστολή πραγματοποίησε πολλές αναρριχήσεις στην κοιλάδα Παγκάρ του Χίντου Κους, και πραγματοποίησε μετεωρολογικές και γεωλογικές παρατηρήσεις αλλά και χαρτογραφήσεις.

Υπήρξαν και άλλες μεταγενέστερες αναρριχήσεις, αλλά δεν υπάρχουν καταγραφές για καμία μετά το 1977.
Ρεσιστένσια

Η Ρεσιστένσια (ισπανικά: "Ciudad de Resistencia", σημαίνει "η πόλη της αντίστασης") είναι η πρωτεύουσα της επαρχίας Τσάκο στην Αργεντινή. Βρίσκεται νοτιοδυτικά της επαρχίας και έχει πληθυσμό 291.720 κατοίκους, σύμφωνα με την απογραφή του 2010 και η μητροπολιτική περιοχή της Ρεσιστένσια έχει περίπου 800.000 κατοίκους (σύνολο με την πόλη Κορριέντες). 
Η Ρεσιστένσια είναι σημαντικό διοικητικό, πολιτιστικό και οικονομικό κέντρο της περιοχής. Είναι γνωστή ως "πόλη των αγαλμάτων" ή ως "ανοιχτό μουσείο".

Ιδρύθηκε 27 Ιανουαρίου 1878. Βρίσκεται στις όχθες του ποταμιού Ρίο Νέγρο, στην ζώνη του υποτροπικού υγρού κλίματος.
Χερσόνησος του Σορρέντο

thumb|right|Χάρτης της Χερσονήσου του Σορρέντο με τα όρια των δύο επαρχιών
Η Χερσόνησος του Σορρέντο ή Σορρεντινή Χερσόνησος ("Penisola sorrentina") είναι χερσόνησος της νότιας Ιταλίας, στην Καμπανία, με έκταση περί τα 190 τετραγωνικά χιλιόμετρα.
Λαβέλλο

Το Λαβέλλο (ιταλ. "Lavello", ναπολ. "Lavìdde") είναι μικρή πόλη και δήμος ("comune") της Επαρχίας Ποτέντσα, στην περιφέρεια Μπαζιλικάτα της νότιας Ιταλίας. Είναι κτισμένη στη δεξιά πλευρά της άνω κοιλάδας του Όφαντο, σε μεσοσταθμικό υψόμετρο 313 μέτρα. Το έτος 2008 είχε πληθυσμό 13.871 κατοίκους. Οι γεωγραφικές συντεταγμένες του Λαβέλλο είναι πλάτος 41°03΄ Β και μήκος 15°48΄ Α.
Γαλλική λογοτεχνία του 18ου αιώνα

εναλλ.=|μικρογραφία|Ο Ζαν-Ζακ Ρουσσώ και το Κοινωνικό συμβόλαιο, 1762
Η Γαλλική λογοτεχνία του 18ου αιώνα περιλαμβάνει τα λογοτεχνικά έργα που γράφτηκαν από το 1715, έτος θανάτου του Λουδοβίκου ΙΔ΄ έως το 1799, έτος λήξης της επαναστατικής περιόδου και αρχής της σύγχρονης εποχής στην ιστορία της Γαλλίας. Αυτός ο αιώνας των οικονομικών, κοινωνικών, πνευματικών και πολιτικών αλλαγών έχει μια πλούσια ποικιλία λογοτεχνικών έργων που μπορούν να υπαχθούν σε δύο βασικά κινήματα: στον Διαφωτισμό και τις προκλήσεις του στα θεμέλια της κοινωνίας και στη γέννηση μιας ευαισθησίας που θα περιγραφεί αργότερα ως προ-ρομαντισμός.

Η λογοτεχνία ιδεών εκπροσωπείται κυρίως από τον Μοντεσκιέ, τον Βολταίρο, τον Ντιντερό και τον Ρουσσώ, που τους βρίσκουμε πάλι δίπλα σε συγγραφείς όπως ο αβάς Πρεβώ, ο Μπερναντέν ντε Σαιν-Πιέρ, ο Λακλό ή ο μαρκήσιος ντε Σαντ, ενώ στο θέατρο διακρίνονται ιδιαίτερα ο Μαριβώ και ο Μπωμαρσαί.
Μιρ Σαμίρ

Το Μιρ Σαμίρ, ή Μιρ Σιμίρ ή Σιμιρντάρ, είναι βουνό της οροσειράς Χίντου Κους στο Αφγανιστάν. Η πρώτη ανάβαση σε αυτό έγινε το 1959 παρά την τοπική παράδοση η οποία ανέφερε πως κάτι τέτοιο δεν ήταν εφικτό. Ο Άγγλος περιηγητής Έρικ Νιούμπι και ο διπλωμάτης Χιου Κάρλες αποπειράθηκαν να ανεβούν στο Μιρ Σαμίρ το 1956, όπως αναφέρουν στο βιβλίο τους "A Short Walk in the Hindu Kush".
Διαμελισμοί της Πολωνίας

μικρογραφία|Χάρτης της Πολωνολιθουανικής Κοινοπολιτείας το 1772
μικρογραφία|Χάρτης των εδαφών που έλαβε κάθε χώρα κατά τους διαμελισμούς της Πολωνίας
Οι Διαμελισμοί της Πολωνίας ήταν τρεις διαμελισμοί της Πολωνολιθουανικής Κοινοπολιτείας που έλαβαν χώρα στα τέλη του 18ου αιώνα και κατέληξαν στην διάλυση του κράτους, με αποτέλεσμα την κατάργηση της κυρίαρχης Πολωνίας και της Λιθουανίας για 123 χρόνια. Οι διαμελισμοί πραγματοποιήθηκαν από την Αψβουργική Αυστρία, από το Βασίλειο της Πρωσίας και από τη Ρωσική Αυτοκρατορία, οι οποίες διαμέλισαν και προσάρτησαν εδάφη της κοινοπολιτείας σταδιακά.

Ο πρώτος διαμελισμός της Πολωνίας αποφασίστηκε στις 5 Αυγούστου 1772. Δύο δεκαετίες αργότερα, ρωσικά και πρωσικά στρατεύματα εισήλθαν ξανά στην Κοινοπολιτεία και ο δεύτερος διαμελισμός υπογράφηκε στις 23 Ιανουαρίου 1793. Η Αυστρία δεν συμμετείχε στο δεύτερο διαμελισμό. Ο τρίτος διαμελισμός της Πολωνίας έλαβε χώρα στις 24 Οκτωβρίου 1795, σε αντίδραση στην ανεπιτυχή πολωνική εξέγερση του Κοστσιούσκο το προηγούμενο έτος. Με αυτό το διαμελισμό, η Κοινοπολιτεία έπαψε να υπάρχει.

Στην πολωνική γλώσσα υπάρχουν δύο ξεχωριστές λέξεις για τις δύο έννοιες. Οι διαδοχικές πράξεις διαμελισμού και προσάρτησης της Πολωνίας αναφέρονται ως ροζμπιόρ (πληθυντικός: ροζμπιόρι), ενώ ο όρος ζάκορ (πληθυντικός: ζακόρι) αναφέρεται σε κάθε τμήμα της Κοινοπολιτείας που προσαρτήθηκε στην Αυτοκρατορική Ρωσία, τη Πρωσία ή την Αυστρία το 1772-95.

Στην πολωνική ιστοριογραφία, ο όρος "Τέταρτος Διαμελισμός της Πολωνίας" έχει επίσης χρησιμοποιηθεί και σχετίζεται με οποιαδήποτε μεταγενέστερη προσάρτηση πολωνικών εδαφών από ξένους εισβολείς. Ανάλογα με την πηγή και την ιστορική περίοδο, αυτό θα μπορούσε να σημαίνει τα γεγονότα του 1815, ή του 1832 και 1846 ή του 1939 (βλ. Παρακάτω), οπότε ο συνολικός αριθμός των ονομάτων της Πολωνίας για την εκχώρηση της επικράτειας της στις γειτονικές αυτοκρατορίες ανέρχεται σε επτά. Ο όρος "Τέταρτος διαμελισμός" σε μια χρονική έννοια μπορεί επίσης να σημαίνει τις κοινότητες της διασποράς που διαδραμάτισαν σημαντικό πολιτικό ρόλο στην αποκατάσταση του πολωνικού κυρίαρχου κράτους μετά το 1918.
Σουίτα για πληκτροφόρα σε Ρε ελάσσονα (HWV 437)

Η Σουίτα για πληκτροφόρα σε Ρε ελάσσονα (HWV 437) γράφτηκε από τον Γκέοργκ Φρήντριχ Χαίντελ, για πληκτροφόρα (τσέμπαλο), μεταξύ το 1703 και το 1706. Επίσης, το έργο είναι γνωστό και ως "Suite de pièce Vol. 2 No. 4". Το έργο κυκλοφόρησε το 1733. Το έργο συνολικά.
Κυβερνείο Ριαζάν

μικρογραφία|Χάρτης του κυβερνείου Ριαζάν (1822)
Το Κυβερνείο Ριαζάν (, "Ryazanskaya guberniya", Κυβέρνηση του Ριαζάν) ήταν διοικητική διαίρεση (γκουμπερνίγια) της Ρωσικής Αυτοκρατορίας και της Ρωσικής Ομοσπονδιακής Σοσιαλιστικής Σοβιετικής Δημοκρατίας, το οποίο υπήρχε από το 1796 έως το 1929. Το διοικητικό του κέντρο ήταν η πόλη Ριαζάν.
Τζαμίλ Σάμουελ

Η Τζαμίλ Σάμουελ (γενν. 24 Απριλίου 1992) είναι Ολλανδή αθλήτρια του στίβου που συμμετέχει στο αγώνισμα των 200 μέτρων. Γεννήθηκε στο Άμστερνταμ από γονείς με ρίζες από το Σουρινάμ. Έχει κερδίσει τέσσερα μετάλλια στο Ευρωπαϊκό Πρωτάθλημα Στίβου. 3 από αυτά είναι ομαδικά, ενώ το πρώτο της ατομικό το κατέκτησε στο Ευρωπαϊκό Πρωτάθλημα Στίβου 2018 στα 200 μέτρα. Στο Ευρωπαϊκό Πρωτάθλημα Στίβου 2016 κατέκτησε το χρυσό μετάλλιο με την ομάδα της Ολλανδίας στα 4 x 100 μέτρα σκυταλοδρομία.
Κυβερνείο Πένζας

μικρογραφία|Το εθνόσημο του Κυβερνείου Πένζας
Το Κυβερνείο Πένζας () ήταν διοικητική διαίρεση (γκουμπερνίγια) της Ρωσικής Αυτοκρατορίας, η οποία βρίσκεται στην Περιοχή Βόλγα. Υπήρχε από το 1796-1797 και πάλι από το 1801 έως το 1928 και η έδρα της ήταν στην πόλη Πένζα.

 Η έκταση του κυβερνείου ήταν 34.129,1 τετραγωνικά βέρστια (38.840 τ.χλμ.) Συνόρευε δυτικά με το κυβερνείο Ταμπόφ, με το κυβερνείο Σαράτοφ στα νότια, με το κυβερνείο Σιμπίρ στα ανατολικά και το κυβερνείο Νιζεγκορόντσκ στα βόρεια. Το 1926 είχε έκταση 46.266 χλμ².
Ρίτα της Αρμενίας

Η Ρίτα της Αρμενίας (10 Ιανουαρίου 1278 - 1333) Βυζαντινή αυτοκράτειρα με τον γάμο της με τον συναυτοκράτορα Μιχαήλ Θ΄ Παλαιολόγο ήταν τρίτη κόρη του Λέοντα Γ΄ της Αρμενίας και της Κεράν της Αρμενίας. Όταν πέθανε η δεύτερη σύζυγος του πεθερού της Γιολάντα του Μομφερράτου παρέμεινε η μοναδική εστεμμένη αυτοκράτειρα, στην Κωνσταντινούπολη πήρε το όνομα Μαρία.
Ένα έγγραφο που περιλαμβάνεται στα "Χρονικά της Ιστορίας των Σταυροφοριών" και χρεώνεται στον μεγαλύτερο αδελφό της Χετούμ Β΄ της Αρμενίας αναφέρει ότι δίδυμη αδελφή της ήταν η πριγκίπισσα Θεοφανώ της Αρμενίας.
Νικράι

μικρογραφία|Απόσπασμα από έργο του Νικράι.
Ο Νικράι (γεωργιανά: ნიკრაი) ήταν γεωργιανός καλλιγράφος ο οποίος έζησε τον 12-13ο αιώνα. Ξαναέγραψε την "Σκάλα της Θείας Ανάβασης" του Ιωάννη της Κλίμακος, η οποία μεταφράστηκε τον 11ο αιώνα από τον Ευθύμιο του Άθω από τα ελληνικά στα γεωργιανά. Έγραψε με το γεωργιανό αλφάβητο "Νουσχούρι", χρησιμοποιώντας καφέ μελάνι με αιχμηρές άκρες και έγραφε διαχωρίζοντας το κείμενό του με δύο στήλες.
Ιζαμπέλ Ατζανί

H Ιζαμπέλ Ατζανί (Isabelle Adjani γεννημένη στις 27 Ιουνίου 1955), είναι Γαλλίδα ηθοποιός. 

Έκανε το ντεμπούτο της στο θέατρο σε ηλικία 14 ετών, και έγινε δεκτή στην Κομεντί Φρανσέζ σε ηλικία 17 ετών. Έγινε διάσημη στα μέσα της δεκαετίας του 1970, πρώτα από την τηλεόραση και αργότερα από τον κινηματογράφο και ανήλθε γρήγορα στο καλλιτεχνικό στερέωμα. Συνήθως ερμηνεύει χαρακτήρες νευρωτικούς, εύθραυστους, μυστηριώδεις, διαταραγμένους, παράφρονες ή συναισθηματικά ασταθείς.

Η Ιζαμπέλ Ατζανί είναι γνωστή για τη δραματική ένταση των ερμηνειών της, την απόλυτη αφοσίωση που δείχνει στο παίξιμο της και για την οξεία ενσυναίσθηση με την οποία αντιμετωπίζει τον κάθε ρόλο. Έχει κερδίσει πέντε φορές το βραβείο Σεζάρ για την καλύτερη ηθοποιό, ένα ρεκόρ αξεπέραστο, για τις ταινίες "Μια Γυναίκα Δαιμονισμένη", "Ένα Φονικό Καλοκαίρι", "Καμίλ Κλοντέλ", "Βασίλισσα Μαργκό" και "Η Μέρα της Φούστα"ς. Έχει υπάρξει επίσης υποψήφια δύο φορές για το Όσκαρ για την καλύτερη ηθοποιό, για τις ταινίες "Η Ιστορία της Αντέλ Ουγκώ" και "Καμίλ Κλωντέλ".
Σπήλαια Μογκάο

Τα Σπήλαια Μογκάο, ή αλλιώς τα περίφημα Σπήλαια των Χιλίων Βούδων, σχηματίζουν ένα σύστημα 492 ναών 25 χλμ. νοτιοανατολικά από το κέντρο του Ντουνχουάνγκ, μια όαση στρατηγικά τοποθετημένη σε ένα θρησκευτικό και πολιτιστικό σταυροδρόμι του Δρόμου του Μεταξιού, στην επαρχία Κανσού, Κίνα. Τα σπήλαια ίσως αναφέρονται και ως Σπήλαια Ντουνχουάνγκ, ωστόσο, ο όρος αυτός είναι συλλογικός και συμπεριλαμβάνει και άλλα σπήλαια βουδιστών μέσα και γύρω από την περιοχή Ντουνχουάνγκ, όπως τα Δυτικά Σπήλαια των Χιλίων Βούδων, τα Ανατολικά Σπήλαια των Χιλίων Βούδων, τα Σπήλαια Γιουλίν, και τα Σπήλαια των Πέντε Ναών. Τα σπήλαια περιέχουν μερικά από τα καλύτερα δείγματα της Βουδιστικής τέχνης για μια χρονική περίοδο 1.000 ετών. Τα πρώτα σπήλαια ανακαλύφθηκαν το 366 μ. χ. ως μέρη Βουδιστικού διαλογισμού και λατρείας. Τα Σπήλαια Μογκάο είναι τα πιο γνωστά από τα Κινεζικα Βουδιστικά σπήλαια και, μαζί με τα Σπήλαια Λόνγκμεν και Σπήλαια Γιανγκανγκ, είναι ένα από τα τρία περίφημα αρχαία αξιοθέατα Βουδιστικής γλυπτικής στην Κίνα.

To 1900 ανακαλύφθηκε μία κρύπτη εγγράφων στο λεγόμενο «Σπήλαιο Βιβλιοθήκη», που είχε περιτοιχιστεί κατά τον 11ο αιώνα. Τα περιεχόμενα της βιβλιοθήκης στη συνέχεια διασκορπίστηκαν σε όλον τον κόσμο, και οι μεγαλύτερες συλλογές βρίσκονται τώρα στο Πεκίνο, στο Λονδίνο, στο Παρίσι και στο Βερολίνο, και το Διεθνές Πρόγραμμα Ντουνχουάνγκ θεσπίστηκε για να συντονίζει και να συλλέγει τις ακαδημαϊκές εργασίες σχετικά με τα χειρόγραφα του Ντουνχουάνγκ και άλλες πηγές. Τα σπήλαια καθαυτά είναι τώρα ένας δημοφιλής τουριστικός προορισμός, και πρώτης επιλογής αξιοθέατο με μεγάλη επισκεψιμότητα.
Αλεξάντρ Γκριν

O Αλεξάντρ Στεπάνοβιτς Γκρινέβσκι (, 23 Αυγούστου 1880 – 8 Ιουλίου 1932) ήταν Ρώσος συγγραφέας, που έγραψε αξιοσημείωτα ρομαντικά μυθιστορήματα και διηγήματα, που ως επί το πλείστον διαδραματίζονται σε μια άγνωστη φανταστική γη με ευρωπαϊκή ή λατινοαμερικάνικη ατμόσφαιρα (Οι αναγνώστες του συχνά αναφέρονται στη γη αυτή ως Γκρινλάντια ή Γή του Γκρίν). Τα περισσότερα από τα έργα του αφορούν τη θάλασσα, περιπέτειες, και την αγάπη. Το καλλιτεχνικό του όνομα ήταν Αλεξάντρ Γκριν.
Εκκλησία της Πίρκκαλα

Η Εκκλησία της Πίρκκαλα () είναι λουθηρανική εκκλησία στην Πίρκκαλα της Φινλανδίας.
Χιραϊζούμι

To Χιραϊζούμι (平泉町 "Hiraizumi-chō)" είναι μια μικρή πόλη που βρίσκεται στην Περιοχή Νισιιβάι, Νομός Ιουάτε, Ιαπωνία. Την 31 Ιουλίου 2017 η πόλη είχε πληθυσμό 7.803 και πυκνότητα πληθυσμού ίση με 123 άτομα ανά τ.χλμ. σε 2.648 νοικοκυριά. Η συνολική έκταση της πόλης ήταν 63,39 τ.χλμ.. Είναι γνωστή για τα Ιστορικά Μνημεία και Χώρους του Χιραϊζούμι, που αναγνωρίστηκαν ως Μνημεία Παγκόσμιας Κληρονομιάς του UNESCO το 2011, και περιγράφονται ως: Ναοί, Κήποι και Αρχαιολογικοί Χώροι που απεικονίζουν την Βουδιστική Αγνή Χώρα.
Βρεταννικός

Ο Βρεταννικός (π. 12 Φεβρουαρίου 41 μ.Χ. - 11 Φεβρουαρίου 55) από την Ιουλιο-Κλαυδιανή δυναστεία ήταν γιος τού Αυτοκράτορα Κλαύδιου και της τρίτης συζύγου του Βαλερίας Μεσσαλίνας, κόρης τού Μάρκου Βαλέριου Μεσσάλα. Το αρχικό όνομά του ήταν Τιβέριος Κλαύδιος Γερμανικός· το 43 ο Κλαύδιος κατέκτησε τη Βρεταννία και άλλαξε το όνομα τού γιου του σε Τιβέριος Κλαύδιος Καίσαρ Βρεταννικός.
Νέρων Κλαύδιος Δρούσος

Ο Νέρων Κλαύδιος Δρούσος (14 Ιανουαρίου 38 π.Χ. – θέρος τού 9 μ.Χ.) από την Ιουλιο-Κλαυδιανή δυναστεία ήταν Ρωμαίος στρατιωτικός διοικητής και πολιτικός. Το αρχικό του όνομα ήταν Δέκιμος Κλαύδιος Δρούσος· αναφέρεται και ως Δρούσος ο πρεσβύτερος, σε διαχωρισμό από τον ανηψιό του Δρούσο Ιούλιο Καίσαρα ή Δρούσο τον νεότερο.

Ο πατέρας του Τιβέριος Κλαύδιος Νέρων ήταν από το γένος των Κλαυδίων πατρικίων. Η μητέρα του Λιβία Δρουσίλλα, κόρη της Αυφιδίας από το γένος των Αυφιδίων πληβείων, παντρεύτηκε σε δεύτερο γάμο τον αυτοκράτορα Οκταβιανό Αύγουστο. Μεγαλύτερος αδελφός τού Δρούσου ήταν ο Τιβέριος, που υιοθετήθηκε από τον Αύγουστο και τον διαδέχθηκε.

Στην πρώτη εκστρατεία του διέσχισε τον Ρήνο και άρχισε την κατάκτηση της Γερμανίας. Ήταν ο πρώτος Ρωμαίος στρατηγός που έφθασε στα ποτάμια Βέζερ και Έλβα. Το 12 π.Χ. ο Δρούσος οδήγησε μία επιτυχή εκστρατεία στη Γερμανία και υπέταξε τους Σικάμβριους. Αργότερα το ίδιο έτος έκανε μία ναυτική εκστρατεία εναντίον των γερμανικών φυλών κατά μήκος των ακτών της Βόρειας Θάλασσας και κατέκτησε τους Κάουκους κοντά στο στόμιο τού Βέζερ. Το έτος 11 π.Χ. κατέκτησε τους Ουζιπέτες και τους Μάρσιους, επεκτείνοντας το ρωμαϊκό έλεγχο στον Άνω Βέζερ. Το 10 π.Χ. ξεκίνησε εκστρατεία εναντίον των Κάττιων και των αναφανέντων Σικάμβριων, υποτάσσοντας και τους δύο. Το επόμενο έτος, κατά το οποίο ήταν ύπατος (consul), κατέκτησε τους Ματτιάκιους και νίκησε τους Μαρκομάνους και τους πλησίον τού Έλβα Κερούσιους. Απεβίωσε αργότερα το ίδιο έτος· έτσι η Ρώμη στερήθηκε έναν από τους καλύτερους στρατηγούς της.
Δρούσος Ιούλιος Καίσαρας

Ο Δρούσος Ιούλιος Καίσαρας (14 π.Χ. - 14 Σεπτεμβρίου 23 μ.Χ.) από την Ιουλιο-Κλαυδιανή δυναστεία ήταν ο μόνος γιος και διάδοχος τού Τιβερίου.

Γεννήθηκε στη Ρώμη και ανήκε σε έναν εξέχοντα κλάδο τού γένους των Κλαυδίων· ήταν γιος τού Τιβερίου και της πρώτης συζύγου του Βιψανίας Αγριππίνας. Το όνομά του όταν γεννήθηκε, ήταν Νέρων Κλαύδιος Δρούσος, ομώνυμος τού θείου του Νέρωνα Κλαυδίου Δρούσου τού πρεσβυτέρου (αδελφού τού Τιβέριου), γι' αυτό ο ίδιος καλείται Δρούσος ο νεότερος. Το έτος 4 μ.Χ. πρόσθεσε το όνομα Ιούλιος Καίσαρας, όταν ο πατέρας του υιοθετήθηκε από τον Οκταβιανό Αύγουστο, ο οποίος ήταν υιοθετημένος από τον Ιούλιο Καίσαρα. Έτσι το όνομά του έγινε Δρούσος Ιούλιος Καίσαρας.

Εισήλθε στην πολιτική με το αξίωμα τού ταμία (quaestor) το 10 μ.Χ.. Η πολιτική του σταδιοδρομία αντανακλούσε αυτή τού εξαδέλφου του Γερμανικού (γιού τού Δρούσου τού πρεσβύτερου): ανέλαβε όλα τα αξιώματά του στην ίδια ηλικία με αυτόν. Ακολουθώντας το πρότυπο τού Αυγούστου, επρόκειτο να κυβερνήσουν μαζί. Ήταν και οι δύο λαοφιλείς και πολλές αφιερώσεις έχουν βρεθεί προς τιμήν τους σε όλη την Ιταλία. Ο Δίων ο Κάσσιος στο έργο του "Ρωμαϊκή Ιστορία" τους αποκαλεί "Κάστορα και Πολυδεύκη", τα ονόματα των Διοσκούρων.

Απεβίωσε αιφνίδια το 23 μ.Χ., από φυσικά αίτια όπως φαίνεται. Ωστόσο οι αρχαίοι ιστορικοί όπως ο Τάκιτος και ο Σουητώνιος, αναφέρουν πως απεβίωσε ένεκα μίας φιλονικίας με τον Σηϊανό έπαρχο τού Πραιτωρίου στη Ρώμη: ισχυρίζονται, ότι ο Σηιανός είχε αποπλανήσει τη σύζυγο τού Δρούσου, τη Λιβίλλα και με τη βοήθεια ενός ιατρού δηλητηρίασε τον Δρούσο. Παρά τις φήμες ο Τιβέριος δεν υποψιάστηκε τον Σηιανό και οι δύο έμειναν φίλοι, ώσπου το 31 μ.Χ. ο Σηιανός εξέπεσε της εύνοιας τού Τιβερίου. Ο Τιβέριος είχε υιοθετήσει τον ανιψιό του Γερμανικό, όμως αυτός απεβίωσε το 19 μ.Χ., έτσι το 37 μ.Χ. που απεβίωσε ο Τιβέριος, τον διαδέχθηκε ο γιος τού Γερμανικού, ο Γάιος Καλιγούλας.
Παρεκκλήσιο Άλφρεντ Κόρντελιν

Το Παρεκκλήσιο Άλφρεντ Κόρντελιν () είναι λουθηρανικό παρεκκλήσιο στη Ράουμα της Φινλανδίας.
AzTV

Η AzTV ή Αζερική Τηλεόραση () είναι το κρατικό εθνικό τηλεοπτικό κανάλι στο Αζερμπαϊτζάν. Είναι το παλαιότερο τηλεοπτικό κανάλι της χώρας, ξεκινώντας τις πρώτες εκπομπές στις 14 Φεβρουαρίου 1956 στο Μπακού στην τότε Σοβιετική Σοσιαλιστική Δημοκρατία του Αζερμπαϊτζάν.

Από το 2005, ιδιοκτήτης είναι η κλειστή συμμετοχική εταιρεία Αζερικές Ραδιοφωνικές και Τηλεοπτικές Μεταδόσεις (), με μόνο μέτοχο την Αζερική κυβέρνηση. Η εταιρεία κατέχει επίσης τα κανάλια Idman Azərbaycan TV "(Αθλητική Αζερική Τηλεόραση)" και Mədəniyyət TV "(Πολιτισμική Τηλεόραση)".

Το 2007, μια αίτηση του AzTV για να ενταχθεί στην Ευρωπαϊκή Ραδιοτηλεοπτική Ένωση απορρίφθηκε επειδή βρέθηκε ότι το κανάλι ήταν βαθιά συνδεδεμένο με την κυβέρνηση. Το κανάλι ξεκινά τον καθημερινό προγραμματισμό του με την μετάδοση του εθνικού ύμνου του Αζερμπαϊτζάν.

Μεταδίδει κυρίως ειδήσεις, εκπομπές, ντοκιμαντέρ, μουσικές παραστάσεις και κινηματογραφικές ταινίες.
Τιβέριος Γέμελλος

Ο Τιβέριος Γέμελλος (10 Οκτωβρίου 19 μ.Χ. - 37/38) από την Ιουλιο-Κλαυδιανή δυναστεία ήταν γιος τού Δρούσου Ιουλίου Καίσαρος (Δρούσου τού νεοτέρου) και της Λιβίλλας, κόρης τού Νέρωνα Κλαύδιου Δρούσου (Δρούσου τού πρεσβυτέρου)· οι γονείς του ήταν εξαδέλφια. Το παρωνύμιο "Γέμελλος (Gemellus)" σημαίνει "δίδυμος" και τού δόθηκε διότι είχε γεννηθεί μαζί με τον Τιβ. Κλ. Καίσαρα Γερμανικό Β΄ Γέμελλο, που απεβίωσε το 23 μ.Χ. σε ηλικία 4 ετών.
Τέμενος Αχμέτ Πασά

Το Τέμενος Αχμέτ Πασά (γνωστό επίσης και ως τζαμί Αχμέτ Πασά), βρίσκεται στις Σέρρες και αποτελεί ένα από τα σημαντικότερα κτίρια οθωμανικής αρχιτεκτονικής στην περιοχή. Κτίστηκε κατά τον 15ο αιώνα και συγκεκριμένα τα έτη 1492-1493 από τον Μεχμέτ Μπέη, στη μνήμη του πατέρα του Αχμέτ Πασά Κεδίν. Ο Αχμέτ Πασάς είχε ήδη εκτελεστεί το έτος 1482. Κοντά στο τζαμί βρίσκεται ο τάφος της οικογένειας του Ισμαήλ Μπέη που κτίστηκε το 1814.
Bazmavep

Το Bazmavep (Pazmaveb στα Δυτικά αρμενικά, , "Πολυιστορία") είναι επιστημονικό περιοδικό που καλύπτει αρμενικές μελέτες. Δημοσιεύεται από το Μεχιταρικό μοναστήρι στο Σαν Λάζαρο ντέλι Αρμένι στη Βενετία της Ιταλίας. Σύμφωνα με τον Ρόμπερτ Χ. Χιούσεν, είναι το πρώτο αρμενικό επιστημονικό περιοδικό. Είναι η μακροβιότερη αρμενική δημοσίευση που εκδίδεται ακόμα.

Το περιοδικό δημιουργήθηκε από τους Γκάμπριελ Αϊβαζόφσκι και Γκεβόντ Αλισάν το Μάιο του 1843 με την αρχική πρόθεση της δημοσίευσης για τρία χρόνια. Ο Αϊβαζόφσκι και ο Αλισάν ήταν οι πρώτοι αρχισυντάκτες (1843-48 και 1849-51).
Εκκλησία του Μουχός

Η Εκκλησία του Μουχός () είναι λουθηρανική εκκλησία στο Μουχός της Φινλανδίας.
Κλαύδιος Δρούσος

Ο Τιβέριος Κλαύδιος Δρούσος, λατιν. "Tiberius Claudius Drusus filis Claudi" (π. 16 μ.Χ. - 27) από την Ιουλιο-Κλαυδιανή δυναστεία ήταν ο πρώτος γιος τού Κλαυδίου Αυτοκράτορα των Ρωμαίων και της πρώτης συζύγου του Πλαυτίας Ουργουλανίλλας. Είχε μία νεότερη αδελφή, την Καυδία, που όμως ο Κλαύδιος την αποκύρυξε μαζί με την Πλαυτία.
Κονσταντίν Πάντελιτς

Ο Κονσταντίν Πάντελιτς (σερβικά κυριλλικά: ) ήταν Σέρβος ζωγράφος του 19ου αιώνα. Φιλοτέχνησε, κυρίως, εικόνες, μεταξύ άλλων, ως μέρος εικονοστασίων, καθώς και τοιχογραφίες για εκκλησίες.
Αγρίππας Πόστουμος

Ο Αγρίππας Πόστουμος (12 π.Χ. - 14 μ.Χ.) από την Ιουλιο-Κλαυδιανή δυναστεία ήταν ο τρίτος γιος του Μάρκου Βιψάνιου Αγρίππα στρατηγού, αρχιτέκτονα και έμπιστου φίλου τού Οκταβιανού Αυγούστου και της Ιουλίας της Πρεσβύτερης, μόνο τέκνο τού Αυγούστου από τη Σκριβωνία. Το παρωνύμιό του "Postumus (υστερότοκος)" δηλώνει, ότι γεννήθηκε λίγο μετά την αποβίωση τού πατέρα του.

Οι δύο μεγαλύτεροι αδελφοί του Γάιος Καίσαρας και Λούκιος Καίσαρας απεβίωσαν 25 ετών το 4 μ.Χ. και το 2 μ.Χ. αντίστοιχα, έτσι ο Αύγουστος τον θεωρούσε υποψήφιο διάδοχό του. Ωστόσο τον εξόρισε από τη Ρώμη το 6 μ.Χ. για άγνωστο λόγο. Αυτό ουσιαστικά ακύρωσε την υιοθεσία του από τον Αύγουστο, αν και ο νόμος δεν όριζε κάτι τέτοιο και ο Αύγουστος έκανε τον προγονό του Τιβέριο μόνο διάδοχο. Ο Τιβέριος ήταν γιος της Λιβίας, δεύτερης συζύγου τού Αυγούστου, από προηγούμενο γάμο της. Το 14 μ.Χ. απεβίωσε ο Αύγουστος και ανέλαβε ο Τιβέριος. Σύντομα μετά ο Αγρίππας Πόστουμος φονεύθηκε από τους φρουρούς του· ήταν 25 ετών.

Η αδελφή του Αγριππίνα η Πρεσβύτερη είχε γιο τον Καλιγούλα και κόρη την Αγριππίνα τη Νεότερη, μητέρα τού Νέρωνα.
Χοστ

Το Χοστ (παστού/νταρί: ) είναι πόλη στο ανατολικό Αφγανιστάν και πρωτεύουσα της ομώνυμης περιφέρειας, κοντά στη μεθόριο με το Πακιστάν. 

Η πόλη διαθέτει πανεπιστήμιο.
Σινδικό μπιριάνι

μικρογραφία|283x283εσ|Σινδικό μπιριάνι
Το Σινδικό μπιριάνι είναι ειδικό πιάτο κρέατος και το ρυζιού, και παραλλαγή του μπιριάνι, η οποία προέρχεται από το Σινδ του Πακιστάν. Λόγω της δημοτικότητας της, είναι ένα από τα πιο καταναλωμένα πιάτα της Πακιστανικής κουζίνας και της Σινδικής κουζίνας. Το τρόφιμο σερβίρεται σχεδόν σε όλες τις πτήσεις της Pakistan International Airlines (PIA).
Αλμπέρτο Φερέρο

Ο Αλμπέρτο Φερέρο Γορδιόλα (γεννημένος στις 15 Νοεμβρίου 1944) είναι πρώην Ουρουγουανός επαγγελματικός ποδοσφαιριστής. Ήταν ο κορυφαίος σκόρερ του Κόπα Λιμπερταδόρες 1969 με οκτώ γκολ.
Melodifestivalen 2019

Το Melodifestivalen 2019 ήταν ο 59ος διαγωνισμός τραγουδιού Melodifestivalen και διεξήχθη σε μια χρονική περίοδο 6 εβδομάδων από τις 2 Φεβρουαρίου μέχρι τις 9 Μαρτίου 2019. Παρουσιαστές ήταν οι Sarah Dawn Finer, Kodjo Akolor, Marika Carlsson και Eric Saade. Ο Edward af Sillén επέστρεψε ως σύμβουλος και δημιούργησε αρκετά interval acts για τους παρουσιαστές. Ο νικητής του διαγωνισμού είναι ο John Lundvik με το τραγούδι "Too Late for Love". Εκπροσώπησε τη Σουηδία στον στο Τελ Αβίβ του Ισραήλ.
Εκκλησία του Σιέβι

Η Εκκλησία του Σιέβι () είναι λουθηρανική εκκλησία στο Σιέβι της Φινλανδίας.
Σαράγουροι

Οι Σαράγουροι (Αγγλικά: Saragurs) ήταν τουρκική νομαδική φυλή της Ευρασίας, η οποία αναφέρεται κατά τον 5ο και 6ο αιώνα μ.Χ. Προέρχονταν από τη Δυτική Σιβηρία και τις στέπες του Καζακστάν, απ΄ όπου εκτοπίστηκαν δυτικότερα, στα βόρεια του Καυκάσου, από τους Σαβίρους.

Γύρω στα 463 μ.Χ., οι Ακάτζιροι και άλλες φυλές που είχαν αποτελέσει τμήμα της συνομοσπονδίας των Ούννων, δέχθηκαν επίθεση από τους Σαράγουρους, μια από τις πρώτες ογουρικές (ομιλητές της ογουρικής γλώσσας) φυλές που εισήλθαν στην Ποντική-Κασπιανή στέπα, ως αποτέλεσμα των μεταναστεύσεων που ξεκίνησαν στην Έσω Ασία από την επίθεση των Εφθαλιτών στους Κιδαρίτες της νομαδικής συνομοσπονδίας των Χιονιτών. Οι Ακάτζιροι έως τότε ζούσαν βόρεια της Μαύρης Θάλασσας, δυτικά της Κριμαίας. Σύμφωνα με τον Πρίσκο, το 463 οι Ερνάκ και Ντενγκιζίτς, γιοι του Αττίλα και ηγέτες των Ούννων, έστειλαν τους αντιπροσώπους των Σαράγουρων, Ογούρων (ή Ουρόγων, πιθανόν λανθασμένη ονομασία των Βυζαντινών για τους Ουιγούρους) και Ονόγουρων, ενώπιον του Βυζαντινού αυτοκράτορα στην Κωνσταντινούπολη, όπου εξήγησαν ότι είχαν εκτοπιστεί από τις εστίες τους από τους Σαβίρους, που είχαν δεχθεί την επίθεση των Αβάρων στην Έσω Ασία.

Το 469, οι Σαράγουροι ζήτησαν και έλαβαν την προστασία των Ρωμαίων. Στα τέλη του 500 μ.Χ., οι Σαράγουροι, Κουτριγούροι, Ουτιγούροι και Ονόγουροι κατείχαν τμήμα της στέπας βόρεια της Μαύρης Θάλασσας. Το 555, ο Ζαχαρίας Σχολαστικός αναφέρει τους Σαράγουρους ως μία από τις δεκατρείς νομαδικές φυλές βόρεια του Καυκάσου, παρόλα αυτά, είναι αμφίβολο εάν η φυλή υπήρχε ακόμη εκείνο τον καιρό.
Ρωσικό Σοσιαλδημοκρατικό Κόμμα της Εσθονίας

Το Ρωσικό Σοσιαλδημοκρατικό Κόμμα της Εσθονίας () ήταν σοσιαλδημοκρατικό πολιτικό κόμμα που έδρασε στην Εσθονία (τότε ήταν γνωστή ως Εσθονική ΣΣΔ). Στις 8 Σεπτεμβρίου του 1989, το κόμμα συγχωνεύθηκε με το Εσθονικό Σοσιαλδημοκρατικό Κόμμα.
Αμπρουάζ Ντυμπουά

Ο Αμπρουάζ Ντυμπουά (Ambroise Dubois (1542/43–1614/15, γνωστός και ως Ambroise du Boise) ήταν Φλαμανδός ζωγράφος (αργότερα αναφερόμενος ως Γάλλος), ο οποίος δραστηριοποιήθηκε στη Γαλλία ως ζωγράφος της 2ης Σχολής του Φονταινεμπλώ.
Αντώνιος-Ιωάννης Μελίκης

Ο Αντώνιος-Ιωάννης Μελίκης ήταν λόγιος από την Κέρκυρα που άκμασε κατά το πρώτο μισό του 19ου αιώνα.

Ο Μελίκης σπούδασε ιατρική στην Ιταλία, αλλά επιδόθηκε κυρίως σε μελέτες στον χώρο των γραμμάτων και της ιστορίας, ανήκε δηλαδή στους λογίους που είναι γνωστοί ως "ιατροφιλόσοφοι". Στάλθηκε μαζί με τον Κάρολο Μάνεση ως πρεσβευτής στον Σουλτάνο Σελίμ Γ΄ για να ζητήσει την κατάργηση των προνομίων και την ισοτιμία των υπηκόων του. Αργότερα ο Μελίκης διετέλεσε μέλος της Γερουσίας της Ιονίου Πολιτείας. Αλλά μετά την ανθελληνική συμπεριφορά του Βρετανού αρμοστή Μαίτλαντ, εγκατέλειψε την πατρίδα του και εγκαταστάθηκε στη Βενετία, όπου και απεβίωσε.

Τα γνωστότερα από τα έργα του Αντώνιου-Ιωάννη Μελίκη είναι:

* "Δοκίμιον περί πολιτισμού των Φαιάκων" (υπότιτλος: «Περί τεχνών, γραμμάτων και επιστημών των Κερκυραίων εις την λαμπράν εποχήν της Ελλάδος», 1811)
* "Sull' abolizione nell' isola di Corfu della pesca a vento"
Τζαννετάκης Γρηγοράκης

Ο Τζαννετάκης Γρηγοράκης (1785 - 1868) ήταν Έλληνας οπλαρχηγός και πολιτικός.
Κουντούζ

Το Κουντούζ (περσικά: قندوز), είναι πόλη του Αφγανιστάν και πρωτεύουσα της ομώνυμης περιφέρειας. Σύμφωνα με την απογραφή το 1979 ο πληθυσμός της ήταν 53.251 κάτοικοι, ενώ υπολογιζόταν σε 95.000 το 2002 και 304.600 το 2012, όντας έτσι η πέμπτη πολυπληθέστερη πόλη του Αφγανιστάν.

Η πόλη ονομαζόταν Δράψακα κατά την αρχαία εποχή, και ο Μέγας Αλέξανδρος την επισκέφθηκε. Στη συνέχεια, ονομάστηκε Βαλβαλίτζ, με το όνομα της να λαμβάνει μορφή πλησίον αυτής που είχε κατά την εποχή των Τιμουριδών. Τον 18ο και 19ο αιώνα, το Κουντούζ αποτέλεσε την πρωτεύουσα Ουζμπεκοτατζικικού χανάτου του οποίου η έκταση και ο βαθμός αυτονομίας μεταβάλλονταν μέχρι την προσάρτησή του στο Αφγανιστάν το 1859.

Βρίσκεται σε θέση στρατηγικής σημασίας μεταξύ των περιφερειών Ταχάρ και Μπανταχσάν, και αποτελούσε ένα από τα κέντρα του καθεστώτος των Ταλιμπάν μέχρι την κατάληψή του από τη Συμμαχία του Βορρά τον Νοέμβριο του 2001. Στο τέλος του 2009, η περιοχή βρισκόταν σε μεγάλο βαθμό υπό τον έλεγχο των Ταλιμπάν. Ο δημοσιογράφος των New York Times, Στίβεν Φάρελ φυλακίστηκε στην πόλη για μικρό διάστημα τον Σεπτέμβριο του 2009.

Στις 3 Οκτωβρίου 2015, οι ΗΠΑ βομβάρδισαν το ιατρικό κέντρο των Γιατρών Χωρίς Σύνορα, αφότου ενημερώθηκαν πως επρόκειτο για εσφαλμένο στόχο, με 22 θύματα, 12 εργαζόμενος και 10 ασθενείς εκ των οποίων 3 παιδιά. Ο λόγος για την πράξη αυτή σύμφωνα με εκπρόσωπο των δυνάμεων των ΗΠΑ στο Αφγανιστάν, ήταν η παρουσία Ταλιμπάν δίπλα στο νοσοκομείο. Η εκδοχή αυτή απορρίπτεται από τον επικεφαλής επιχειρήσεων των Γιατρών, ο οποίος αναφέρεται σε «πολύ στοχευμένες πράξεις, πάντοτε στο ίδιο κτίριο».
Εκκλησία του Όλαρι

Η Εκκλησία του Όλαρι () είναι λουθηρανική εκκλησία στο Έσποο της Φινλανδίας.
Έννη

Η Έννη είναι πρόσωπο της ελληνικής μυθολογίας. Ήταν κόρη του Κύπρου, βασιλιά του ομώνυμου νησιού. Παντρεύτηκε τον Τεύκρο, γιο του Τελαμώνα. Κατά την άφιξη τους στο νησί απέκτησαν μια κόρη, την Αστερία. Ο γάμος τους έγινε στην Κύπρο.
Ιστορία του Ζιλ Μπλας ντε Σαντιλιάν

μικρογραφία|Οι δύο μαθητές από τη Σαλαμάνκα
Η Ιστορία του Ζιλ Μπλας ντε Σαντιλιάν  είναι ένα γαλλικό μυθιστόρημα πικαρέσκο του Αλαίν Ρενέ Λεσάζ, που εκδόθηκε από το 1715 έως το 1735. Πρόκειται για μια απολαυστική σάτιρα των ηθών της εποχής.
Εκκλησία του Πούνκαλαϊντουν

Η Εκκλησία του Πούνκαλαϊντουν () είναι λουθηρανική εκκλησία στο Πούνκαλαϊντουν της Φινλανδίας.
Εκκλησία της Πούσουλα

Η Εκκλησία της Πούσουλα () είναι λουθηρανική εκκλησία στο χωριό της Πούσουλα, στη Λόχγια της Φινλανδίας.
Μάνφρεντ Βέμπερ

Ο Μάνφρεντ Βέμπερ ("Manfred Weber", γενν. 14 Ιουλίου 1972 στο Λάντσουτ της Βαυαρίας) είναι Γερμανός πολιτικός που διετέλεσε επικεφαλής της κοινοβουλευτικής ομάδας του Ευρωπαϊκού Λαϊκού Κόμματος στο Ευρωπαϊκό Κοινοβούλιο από το 2014. Υπήρξε Ευρωβουλευτής για τη Γερμανία από το 2004. Είναι μέλος της Χριστιανοκοινωνικής Ενώσεως Βαυαρίας.

Στις 5 Σεπτεμβρίου 2018 ο Βέμπερ ανακοίνωσε την πρόθεσή του να θέσει υποψηφιότητα για τη θέση του Προέδρου της Ευρωπαϊκής Επιτροπής και στις 8 Νοεμβρίου 2018 εκλέχθηκε ως ο υποψήφιος του Ευρωπαϊκού Λαϊκού Κόμματος για το αξίωμα αυτό.
Γκέλερτ Γκρίντελβαλντ

Ο [[Τζόνι Ντεπ]] σε προώθηση της ταινίας [[Φανταστικά Ζώα: Τα Εγκλήματα του Γκρίντελβαλντ]] το 2018.
Ο Γκέλερτ Γκρίντελβαλντ είναι σκοτεινός μάγος στη σειρά Χάρι Πότερ. Σύμφωνα με τον κατάλογο για τους "πιο επικίνδυνους σκοτεινούς μάγους όλων των εποχών" είναι δεύτερος και τον περνάει μόνο ο Βόλντεμορτ, σύμφωνα με το βιβλίο The Life and Lies of Albus Dumbledore της Ρίτα Σκίτερ. Το όνομά του αναφέρεται για πρώτη φορά στην Φιλοσοφική λίθο σε μια κάρτα σοκολατένιου βατράχου που σημειώνει ότι ο Ντάμπλντορ κέρδισε τον Γκρίντελβαλντ το 1945.

Ο Γκρίντελβαλντ παρακολούθησε τη σχολή μαγείας Ντούρμστρανγκ, από την οποία αποβλήθηκε στην ηλικία των δεκαέξι για τα επικίνδυνα και κακά πειράματα του που σχεδόν σκότωσαν μερικούς συμφοιτητές του. Μετά το Ντούρμστρανγκ, πήγε να ζήσει με την Μπατθίλντα Μπάγκσοτ στο Γκόντρικς Χόλλοου, όπου γνωρίστηκε με τον νεαρό Ντάμπλντορ. 

Τον ρόλο του νεαρού Γκρίντελβαλντ ενσαρκώνει ο Τζέιμι Κάμπελ Μπάουερ ενώ τον ρόλο του μεγαλύτερου Γκρίντελβαλντ ενσαρκώνει ο Μάικλ Μπιρν.

Στη ταινία Φανταστικά Ζώα: Τα Εγκλήματα του Γκρίντελβαλντ (2018), ο Ντεπ παίζει τον ρόλο του Γκρίντελβαλντ ενώ ο Τζέιμι Κάμπελ Μπάουερ παίζει το ρόλο του νεαρού Γκρίντελβαλντ.
Γένεση Α

μικρογραφία|Το άνοιγμα του εγγράφου της "Γένεσης Ένα" σε Μπόντλιαν Βιβλιοθήκες, Junius 11.
Γένεση Α (ή Παλαιότερη Γένεση) είναι μια Παλιά αγγλική ποιητική προσαρμογή του πρώτου μισού περίπου  από το βιβλικό βιβλίο της Γένεσης. Το ποίημα έχει συμπτυχθεί με κείμενα γνωστά ως "Γένεση Β", μεταφρασμένα από τη Παλιά Σαξονική Γένεση.

"Γένεση Α" (και "Β") επιβίωση σε  Τζούνιους Χειρόγραφο, το οποίο βρίσκετε στη Βιβλιοθήκη Μπόντλιαν στο Πανεπιστήμιο της Οξφόρδης από το 1677.
Σβυτς

Το Σβυτς (γαλλικά "Schwytz", ιταλικά "Svitto") είναι πόλη στην Ελβετία, πρωτεύουσα του καντονιού Σβυτς. Η επίσημη γλώσσα της πόλης είναι γερμανικά, αλλά οι περισσότεροι κάτοικοι μιλούν αλεμαννική γλώσσα – μία διάλεκτο των γερμανικών. 

Το Σβυτς έχει έκταση 53,2 τετ.χλμ. 46,4% της περιοχής χρησιμοποιείται για γεωργικούς σκοπούς, 39,1% καταλαμβάνει από τα δάση. 

Ο αυτοκινητόδρομος Α4 που ενώνει Ζυρίχη και Μπρούννεν στις όχθες της λίμνης Λουκέρνης περνάει δυτικά από την πόλη. 
Ο σιδηροδρομικός σταθμός «Σβυτς» του σιδηροδρόμου Γκοντάρ βρίσκεται 2 χλμ. από το κέντρο της πόλης. 

thumb|left|250px| Bundesbriefmuseum
thumb|left|250px|Ο σιδηροδρομικός σταθμός Σβυτς
Παντελής Γκίκας

Ο Παντελής Γκίκας (1838 - 1910) ήταν Έλληνας πολιτικός.
Φρίντριχ Μερτς

Ο Φρίντριχ Μερτς ("Friedrich Merz", 11 Νοεμβρίου 1955) είναι Γερμανός δικηγόρος και πολιτικός της CDU. Από το 1989 έως το 1994, ήταν μέλος του Ευρωπαϊκού Κοινοβουλίου και από το 1994 έως το 2009 μέλος της Μπούντεσταγκ. Στην Μπούντεσταγκ, ήταν από το 2000 έως το 2002 πρόεδρος της κοινοβουλευτικής ομάδας του CDU/CSU και, ως εκ τούτου, αρχηγός της αξιωματικής αντιπολίτευσης.

Μετά την ανακοίνωση της Άνγκελα Μέρκελ την 29η Αυγούστου 2018, να μη θέσει υποψηφιότητα για την προεδρία του κόμματος στο συνέδριο της CDU στο Αμβούργο στις 7 και 8 Δεκεμβρίου 2018, ο Μερτς ανακοίνωσε την επόμενη μέρα την υποψηφιότητά του. Στις εκλογές για τη νέα Καγκελάριο της Γερμανίας, ο Μερτς θεωρείται ο πιο εχθρικός υποψήφιος απέναντι στην καγκελάριο Μέρκελ. Η ίδια τον έχει καθαιρέσει δύο φορές από σημαντικούς θώκους. Στο πρόσφατο συνέδριο του κόμματος, όπου ο Μερτς πραγματοποίησε την επάνοδό του, ηττήθηκε από την Ανεγκρετ Κραμπ-Κάρενμπαουερ, προσωπική επιλογή της Μέρκελ. Πρεσβεύει συντηρητικές αξίες και φιλελεύθερη οικονομική πολιτική. Θεωρείται ως 'εκλεκτός' του Β. Σόιμπλε. 

Ο Μερτς, με 466 ψήφους, ηττήθηκε στις εκλογές του Χριστιανοδημοκρατικού Κόμματος (CDU) στις 16-01-2021, από τον Άρμιν Λάσετ που έλαβε 521 ψήφους.
Στεφανία της Αρμενίας

Η Στεφανία της Αρμενίας ή Ρίτα της Αρμενίας (1195 - 1220), μέλος του Οίκου των Ρουπενιδών και διεκδικήτρια του Αρμενικού θρόνου της Κιλικίας ήταν μοναδική κόρη και παιδί του Λέων Β΄ της Αρμενίας από την πρώτη σύζυγο του Ισαβέλλα της Αντιόχειας. Η καταγωγή της μητέρας της αμφισβητείται, πολλοί πιστεύουν ότι ήταν ανιψιά του Βοημούνδου Γ΄ της Αντιόχειας. Άλλοι ιστορικοί την σχετίζουν με Γερμανικούς ή Αυστριακούς Οίκους.
Εθνική Ποδοσφαιρική Ομοσπονδία Επαρχίας Κερύνειας

Η Εθνική Ποδοσφαιρική Ομοσπονδία Επαρχίας Κερύνειας (ΕΠΟΕΚ) ήταν ποδοσφαιρική ομοσπονδία της επαρχίας Κερύνειας στην Κύπρο. Ιδρύθηκε το 1970 και διοργάνωνε πρωτάθλημα και κύπελλο. Ανέστειλε τη λειτουργία της το 1974 εξαιτίας της τουρκικής εισβολής στην Κύπρο και την κατάληψη της επαρχίας Κερύνειας από τα τουρκικά στρατεύματα.
Πρινές Ρεθύμνου

Ο Πρινές Ρεθύμνου είναι χωριό στο νομό Ρεθύμνου και υπάγεται στο δήμο Ρεθύμνης. Ανήκει στο δημοτικό διαμέρισμα Πρινέ, μαζί με το χωριό Βεδέροι. Στην απογραφή του 2011 το χωριό είχε πληθυσμό 851 κατοίκων, ενώ οι εγγεγραμμένοι ψηφοφόροι του χωριού ήταν 586 το 2014.

Το όνομα του χωριού προέρχεται από την λατινική λέξη princeps.
Ευαγγελία Συριοπούλου

Η Ευαγγελία Συριοπούλου (γεν. 28 Σεπτεμβρίου 1984) είναι Ελληνίδα ηθοποιός. Είναι απόφοιτη της Ανώτερης Δραματικής Σχολής του Εθνικού Θεάτρου, το 2011. Έγινε ιδιαίτερα γνωστή στο ευρύ κοινό από τους πρωταγωνιστικούς της ρόλους σε δημοφιλής τηλεοπτικές σειρές όπως "Το σπίτι της Έμμας", "Δικαίωση" και "Έλα στη θέση μου" καθώς και από ρόλους της σε κινηματογραφικές παραγωγές όπως "Τέλειοι Ξένοι", "Αιγαίο SOS" και "Ευτυχία".
Σιμπιργκάν

Το Σιμπιργκάν (παστού/περσικά (νταρί): ) είναι η πρωτεύουσα της περιφέρειας Τζοουζτζάν στο βόρειο Αφγανιστάν και έχει πληθυσμό περίπου 43.000 κατοίκων με βάση στοιχεία του 2012. 

Το Σιμπιργκάν βρίσκεται στις όχθες του ποταμού Ντάρια-γιε Σαφίντ, περίπου 130 χιλιόμετρα δυτικά του Μαζάρι Σαρίφ επί της κεντρικής κυκλικής εθνικής οδού Χεράτ-Κανταχάρ-Καμπούλ-Μαζάρι Σαρίφ-Σιμπιργκάν-Μαϊμάνα-Χεράτ.
Άπεντσελ

Το Άπεντσελ (γερμ. "Appenzell") είναι κωμόπολη στην Ελβετία, πρωτεύουσα του καντονιού Άπεντσελ Ίνερροντεν. Βρίσκεται στις επαρχείες Άπελντσελ, Ργιούτε και Σβέντε. Έχει πληθυσμό 5.600 κατοίκους (απογραφή του 2006). 

Η επίσημη γλώσσα της πόλης είναι γερμανικά, αλλά οι περισσότεροι κάτοικοι μιλούν αλεμαννική γλώσσα – μία διάλεκτο των γερμανικών.
DJ

Ένας DJ στο [[Φεστιβάλ Κινηματογράφου Σάντανς]] το 2003.

Ο ντιτζέι ή ντι τζέι (αγγλικά: DJ, ακρωνύμιο του disc jockey) είναι άτομο που παίζει υπάρχουσα ηχογραφημένη μουσική για ζωντανό κοινό. Οι πιο συνηθισμένοι τύποι των DJ περιλαμβάνουν τον radio DJ, τον club DJ που δρα σε κάποιο νυχτερινό κέντρο διασκέδασης ή σε μουσικό φεστιβάλ, και τον turntablist που χρησιμοποιεί συσκευές αναπαραγωγής δίσκων, συνήθως πικάπ, για να χειριστεί ήχους στους δίσκους γραμμοφώνου.

Οι DJ χρησιμοποιούν εξοπλισμό που μπορεί να παίζει ταυτόχρονα τουλάχιστον δύο πηγές ηχοφραφημένης μουσικής και να τα μιξάρει για να δημιουργήσει απρόσκοπτες μεταβάσεις μεταξύ των ηχογραφήσεων και να δημιουργήσει μοναδικά μιξ τραγουδιών.

Κατηγορία:Disco
Κατηγορία:Ιδιότητες των ΜΜΕ 
Κατηγορία:Ραδιοπαρουσιαστές
Κατηγορία:Αντεργκράουντ κουλτούρα
Μάχη στο Μαρχαμλί

Η Μάχη στο Μαρχαμλί - (βουλγ. Битка при Мерхамли), -μέρος των μαχών μεταξύ του Βασιλείου της Βουλγαρίας και της Οθωμανικής Αυτοκρατορίας κατά τον Α΄ Βαλκανικό πόλεμο, διεξήχθη στις 27 Νοεμβρίου του 1912, κοντά στο χωριό Μαρχαμλί (σημ. χωριό Πέπλος Έβρου).
Οι Βούλγαροι όχι μόνο νίκησαν τον οθωμανικό στρατό αλλά αιχμαλώτισαν και το μεγαλύτερο μέρος του. Οι Οθωμανοί Τούρκοι έχασαν την Δυτική Θράκη οριστικά.
Ταλογκάν

Το Ταλογκάν είναι πόλη στο βορειοανατολικό Αφγανιστάν, και πρωτεύουσα της περιφέρειας Ταχάρ.

Η αρχαία πόλη περιγράφηκε σε κείμενο του 13ου αιώνα από τον Μάρκο Πόλο.

Ο πληθυσμός της πόλης ανέρχεται στους 77.000 κατοίκους σύμφωνα με τα πιο πρόσφατα στοιχεία. Αποτέλεσε την τελευταία πόλη που έπεσε στα χέρια των Ταλιμπάν το 2001.

Η πόλη διαθέτει αεροδρόμιο το οποίο βρίσκεται 5 χιλιόμετρα βόρεια της.
Αλέξανδρος Ράπτης

Ο Αλέξανδρος Ράπτης (Πάτρα, 16 Φεβρουαρίου 2000) είναι αθλητής της πετοσφαίρισης. Αγωνίζεται ως ακραίος και ως διαγώνιος για τον Παναθηναϊκό.
Χαράλαμπος Ανδρεόπουλος

Ο Χαράλαμπος Ανδρεόπουλος (Αθήνα, 23 Ιανουαρίου 2001), είναι Έλληνας πετοσφαιριστής. Αγωνίζεται στη θέση του ακραίου για τον Παναθηναϊκό, ενώ προέρχεται από τις ακαδημίες του. Είναι γιος του παλαίμαχου παίκτη του Παναθηναϊκού και νυν προπονητή της ομάδας Δημήτρη Ανδρεόπουλου.
Νούμπατ

To νούμπατ (Μυρμηκόβιος ο ταινιωτός - Myrmecobius fasciatus), γνωστό επίσης και ως ταινιωτός μυρμηγκοφάγος, μαρσιποφόρος μυρμηγκοφάγος ή walpurti, είναι εντομοφάγο μαρσιποφόρο που προέρχεται από τη Δυτική Αυστραλία και πρόσφατα εισήχθη στη Νότια Αυστραλία. Η διατροφή του αποτελείται σχεδόν αποκλειστικά από τερμίτες. Κάποτε ήταν πολύ διαδεδομένο στη Νότια Αυστραλία, πλέον όμως η περιοχή του περιορίζεται σε αρκετές μικρές αποικίες και αναφέρεται ως απειλούμενο είδος. To Νούμπατ είναι ένα σύμβολο της Δυτικής Αυστραλίας και προστατεύεται από προγράμματα προστασίας.
Ρούλα Μούλη

Η Ρούλα Μούλη (Αριδαία της Πέλλας, 30 Ιανουαρίου 1985), είναι Ελληνίδα πρώην διεθνής καλαθοσφαιρίστρια. Διαθέτοντας ύψος 1,82 μέτρα, αγωνιζόταν ως Πάουερ φόργουορντ. Η καριέρα της διήρκησε δεκαοκτώ χρόνια, ενώ αγωνίστηκε συνολικά σε επτά ομάδες του Πρωταθλήματος Ελλάδας. Το 2021, υπήρξε Πρωταθλήτρια Ελλάδας με τον Παναθηναϊκό.
Ουτσουνόμιγια

right|170px|thumb|Δημαρχείο της Ουτσουνόμιγια

Η Ουτσουνόμιγια (ιαπωνικά: 宇都宮市 Utsunomiya-shi) είναι η πρωτεύουσα και η μεγαλύτερη πόλη του νομού Τοτσίγκι, στη βόρεια περιοχή του Καντό της Ιαπωνίας. Από το Μάιο του 2015 η πόλη είχε εκτιμώμενο πληθυσμό 518.200 κατοίκων και πυκνότητα πληθυσμού 1.240 ατόμων ανά τετραγωνικό χιλιόμετρο. Η συνολική της έκταση είναι 416,85 τ.χλμ. Η Ουτσουνόμιγια είναι γνωστή για τα γκιόζα της (τηγανισμένα ντάμπλινγκς). Υπάρχουν περισσότερα από διακόσια εστιατόρια που σερβίρουν γκιόζα στην Ουτσουνόμιγια.

Η μητροπολιτική περιοχή της Ουτσουνόμιγια (宇都宮都市圏 Utsunomiya Toshi-ken) είχε πληθυσμό 888.005 κατοίκων στην απογραφή του 2000. Η κοντινή πόλη Ογιάμα περιλαμβάνεται στη μητροπολιτική περιοχή του Τόκιο, αλλά όχι στη μητροπολιτική περιοχή της Ουτσουνόμιγια, παρόλο που οι περιοχές ενώνονται κάπως. Είναι η 10η μεγαλύτερη πληθυσμιακά πόλη στην περιοχή του Καντό.
Δημοτικό Αθλητικό Κέντρο Άργους

Το Δημοτικό Αθλητικό Κέντρο Άργους, επίσης γνωστό ως Δ.Α.Κ Άργους, είναι γήπεδο στην πόλη του Άργους στον νομό Αργολίδας.
Τζο Σαβιτάκακ

Ο Τζο Σαβιτάκακ (Joe Savikataaq, 8 Δεκεμβρίου 1960-) είναι  Καναδός πολιτικός,  σημερινός πρωθυπουργός της Νούναβουτ. Εξελέγη πρωθυπουργός στις 14 Ιουνίου του 2018, όταν ο προκάτοχός του, ο Πολ Κουάσα, αναγκάστηκε να παραιτηθεί έπειτα από πρόταση δυσπιστίας.

Εξελέγη μέλος της Νομοθετικής Συνέλευσης της Νούναβουτ στις εκλογές του 2013. Εκπροσωπεί την εκλογική περιφέρεια της Νότιας Αρβιάτ.
Σίνθια Εζέτζα

Η Σίνθια Εζέτζα, γεννημένη στις 7 Σεπτεμβρίου 2001 στην Αθήνα, είναι Ελληνίδα διεθνής καλαθοσφαιρίστρια, Νιγηριανής καταγωγής. Διαθέτοντας ύψος 188 εκατοστά, αγωνίζεται ως Σέντερ. Προέρχεται από τις ακαδημίες του Παναθηναϊκού και αγωνίζεται στους Πάνθερς του κολλεγίου του Πίτσμπουργκ που συμμετέχουν στην πρώτη κατηγορία του NCAA.

Έχει κατακτήσει δύο Πρωταθλήματα Ελλάδας καλαθοσφαίρισης Κορασίδων (2016 και 2017) και το Πρωτάθλημα Ελλάδας καλαθοσφαίρισης νεανίδων του 2018.
Μαργαρίτα Ακρίβου

Η Μαργαρίτα Ακρίβου, γεννημένη στις 12 Ιουνίου 1998 στην Καρδίτσα της Θεσσαλίας, είναι Ελληνίδα καλαθοσφαιρίστρια. Διαθέτοντας ύψος 183 εκατοστά, αγωνίζεται ως πάουερ Φόργουορντ. Τις σεζόν 2017-18 και 2018-19 αγωνίστηκε στην ομάδα του Παναθηναϊκού.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες ΠΑΟ
Ιλιόνη Κελεσίδη

Η Ιλιόνη Κελεσίδη (γεν. 17 Ιουνίου 1997, Αθήνα) είναι Ελληνίδα αθλήτρια πετοσφαίρισης, η οποία αγωνίζεται με τη φανέλα του Ολυμπιακού στη θέση της Κεντρικής.

Είναι κόρη του αποβιώσαντα Ηλία Κελεσίδη, παλαίμαχου ποδηλάτη του Παναθηναϊκού.
Μοναστήρι του Ράκοβατς

Το Μοναστήρι του Ράκοβατς (σερβικά κυριλλικά: , σερβικά λατινικά: ) είναι σερβικό ορθόδοξο μοναστήρι στη Σερβία, εντός της αυτόνομης επαρχίας της Βοϊβοντίνα, πλησίον της πόλεως του Μπέοτσιν. Είναι ένα εκ των 16 μοναστηριών της Φρούσκα Γκόρα, εντός της περιοχής της Συρμίας. Υπάγεται στην Επαρχία της Συρμίας, ενώ, επίσης, είναι καταγεγραμμένο εντός του καταλόγου των πολιτισμικών μνημείων εξαιρετικής σημασίας της Δημοκρατίας της Σερβίας (n° SK 1019).
Αποστολία Νούσια

Η Αποστολία Νούσια (γενν. 13 Μαρτίου 1991, Λάρισα) είναι Ελληνίδα αθλήτρια πετοσφαίρισης, η οποία αγωνίζεται ως ακραία.
Μαρία Λαμπρινίδου

Η Μαρία Λαμπρινίδου (γεν. 29 Ιουνίου 1986, Μυτιλήνη) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.
Κράι Αζόφ-Μαύρης Θάλασσας

μικρογραφία|Χάρτης
Το Κράι Αζόφ-Μαύρης Θάλασσας (, "Αζόβο-Τσερνομόρσκι κράι") ήταν πρώιμο "κράι" από τη Ρωσική ΣΟΣΔ της Σοβιετικής Ένωσης. Πρωτεύουσα ήταν το Ροστόφ επί του Ντον.

Ιδρύθηκε στις 10 Ιανουαρίου του 1934 όταν αποσπάστηκε από το Κράι Βόρειου Καυκάσου. Σύμφωνα με την πανενωσιακή απογραφή του 1937, είχε πληθυσμό 5.601.759 κατοίκων.

Στις 13 Σεπτεμβρίου 1937 χωρίστηκε στις περιφέρειες Κρασνοντάρ και Ροστόφ.
Παναγιώτης Σημανδηράκης

Ο Παναγιώτης Σημανδηράκης (1982, Κερά Κισσάμου) είναι Έλληνας πολιτικός.
Αγγελική Καββαδία

Η Αγγελική Καββαδία (γεν. 17 Φεβρουαρίου 1994, Αιγάλεω) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.

Με την ομάδα Νεανίδων του Παναθηναϊκού αναδείχθηκε πρωταθλήτρια Ελλάδος 2013, στον τελικό που έγινε στο Άργος και στον οποίο οι Πράσινες επιβλήθηκαν με 3-0 σετ του Αίαντα Ευόσμου. Τιμήθηκε με το βραβείο της καλύτερης μπλοκέρ της διοργάνωσης.
Εντμόν Νταντές

Ο Εντμόν Νταντές (Γαλλικά: "Edmond Dantès") είναι ο πρωταγωνιστής του μυθιστορήματος περιπέτειας του Αλέξανδρου Δουμά "Ο Κόμης Μοντεχρήστος" (1844). Σύμφωνα με τον αφηγητή της ιστορίας, ο Νταντές είναι ενας ευφυής, ειλικρινής, και στοργικός άνδρας, που γίνεται άσπονδος και εκδικητικός, αφότου κατηγορείται για ένα έγκλημα που δε διέπραξε. Όταν ο Νταντές ελευθερώνεται και γίνεται υπερβολικά πλούσιος, αποφασίζει να ανταμείψει εκείνους που τον βοήθησαν στα δεινά που βίωσε και να τιμωρήσει τους υπεύθυνους για όλα τα χρόνια που υπέφερε. Είναι γνωστός με τα ψευδώνυμα Ο Κόμης του Μόντε Κρίστο (Γαλλικά: "le Comte de Monte-Cristo"), Σεβάχ ο Θαλασσινός ("Sinbad le Marin"), Αβάς Μπουσονί, και Λόρδος Ουίλμoρ.
Κώστας Μαργέλης

Ο Κώστας Μαργέλης (28 Φεβρουαρίου 1918 – 19 Νοεμβρίου 2003) ήταν Έλληνας ζωγράφος, χαράκτης, γλύπτης, μορφολόγος, διακοσμητής και καθηγητής σχεδίου (Ελεύθερου – Διακοσμητικού - προοπτικού – κατασκευαστικού και ρυθμολογίας) .
Ακάτζιροι

Οι Ακάτζιροι (Αγγλικά: Akatziri) ήταν φυλή που ζούσε βορείως της Μαύρης Θάλασσας, δυτικά της Κριμαίας. Η εθνικότητά τους είναι ασαφής. Ο Πρίσκος τούς περιγράφει ως έθνoς Σκυθών, αλλά αναφέρονται επίσης ως Ούννοι (Akatiri Hunni). Μια θεωρία τούς αναφέρει ως τουρκική φυλή, με το εθνώνυμό τους να πηγάζει από το τουρκικό "αγάτς ερί" (ağaç eri), δηλ. "άνθρωπος των δασών". Το όνομά τους έχει επίσης συνδεθεί με τους Αγάθυρσους. Ο Ιορδάνης ο Αλανός τούς αποκαλεί ισχυρό λαό, όχι γεωργικό, αλλά κτηνοτρόφους και κυνηγούς.

Ο Ρωμαίος αυτοκράτορας Θεοδόσιος Β΄ (βασ. 402–450) απέστειλε αντιπροσωπία για να τους απομακρύνει από τη συμμαχία τους με τον Ούννο ηγέτη Αττίλα, σε μια προσπάθεια να υποδαυλίσει συγκρούσεις, οι οποίες πράγματι προέκυψαν. Το 447 ή 448 οι Ούννοι εξεστράτευσαν επιτυχώς κατά των Ακατζίρων. Το 448 ή 449, καθώς οι φυλές και φατρίες των Ακατζίρων κυβερνώνταν από διαφορετικούς ηγέτες, ο αυτοκράτορας Θεοδόσιος Β΄ προσπάθησε με δώρα να σπείρει την εχθρότητα μεταξύ τους, αλλά τα δώρα δεν παραδόθηκαν σύμφωνα με την ιεραρχία, με αποτέλεσμα ο φύλαρχος Καραντάχ, να προειδοποιήσει και να καλέσει τον Αττίλα να κινηθεί ενάντια στους λοιπούς ηγέτες. Ο Αττίλας το έπραξε, με αποτέλεσμα ο Καραντάχ (μεταγραφή στα Ελληνικά: Κουρίδαχος) να παραμείνει αυτόνομος με τη φυλή του στην επικράτειά του, ενώ οι υπόλοιποι Ακάτζιροι έγιναν υποτελείς του Αττίλα. Ο γιος του Αττίλα Ελλάκ ορίστηκε ηγέτης των Ακατζίρων. Τελικώς, οι Ακάτζιροι απορροφήθηκαν από τους Σαράγουρους τη δεκαετία του 460.


Κατηγορία:Ιστορία της Αρχαίας Ρουμανίας
Κατηγορία:Ιστορία της Ουγγαρίας
Κατηγορία:Ύστερη Αρχαιότητα
Κατηγορία:Πρώιμος Μεσαίωνας
Κατηγορία:Γερμανική ιστορία
Arbeit macht frei

Η φράση Arbeit macht frei ("Η εργασία απελευθερώνει") έγινε γνωστή από τη χρήση της ως σήμα τηρισαι σιγουριά;ς πύλης στα ναζιστικά στρατόπεδα συγκέντρωσης. Μετά τη διαστρέβλωση της αρχικής του έννοιας, θεωρείται σήμερα ένα κυνικό και κοροϊδευτικό σύνθημα για την απόκρυψη της απάνθρωπης μεταχείρισης στα στρατόπεδα συγκέντρωσης, στα οποία η εργασία χρησίμευε για την υποταγή, την εκμετάλλευση, την ταπείνωση και τη θανάτωση ανθρώπων.
Τζαμού

Η πόλη του Τζαμού είναι πόλη στην περιοχή Τζαμού και Κασμίρ, στην αμφισβητούμενη περιοχή ανάμεσα στην Ινδία, την Κίνα και το Πακιστάν. Είναι μια από τις δύο πρωτεύουσες της περιοχής αυτής. Ο ταχυδρομικός κώδικας είναι ο 180001. Επίσημες γλώσσες είναι τα Ούρντου και τα Αγγλικά, αλλά ομιλούνται τα Ντόγκρι, τα Παντζάμπι και τα Χίντι. Στην απογραφή του 2011 είχε πληθυσμό 657.314 κατοίκων.

Διοικείται από δημοτική επιχείριση.
Θεόφιλος Κ. Φραγκόπουλος

Ο Θεόφιλος Κ. Φραγκόπουλος (1917 - 1969) ήταν Έλληνας γεωπόνος.
Τσόλε μπατούρε

μικρογραφία|Τσόλε μπατούρε
Το Τσόλε μπατούρε (χίντι: छोले भटूरे, παντζάμπι: ਛੋਲੇ ਭਟੂਰੇ), είναι ένα πιάτο από το Παντζάμπ της Ινδικής υποηπείρου. Είναι συνδυασμός τσάνα μασάλα (πικάντικα λευκά ρεβίθια) και μπατούρα, τηγανητό ψωμί που παρασκευάζεται με αλεύρι μάιντα (μαλακό σιτάρι).

Το τσόλε μπατούρε τρώγεται ως πρωινό. Μερικές φορές συνοδεύεται με λάσσι, ωστόσο μπορεί να είναι επίσης φαγητό του δρόμου ή πλήρες γεύμα. Τέλος, μπορεί να συνοδεύεται από π.χ. κρεμμύδια, καρότο τουρσί, πράσινο τσούτνεϊ και ατσάαρ.
Σελονιανή γλώσσα

μικρογραφία|Κατανομή των φυλές της Βαλτικής, γύρω στο 1200 μ.Χ. (τα όρια είναι κατά προσέγγιση)
Η Σελονιανή γλώσσα ήταν Βαλτική γλώσσα που ομιλούταν από την Ανατολική Βαλτική φυλή των Σελόνων, η οποία ζούσε μέχρι τον 15ο αιώνα στη Σελονία, μια περιοχή στη νοτιοανατολική Λετονία και βορειοανατολική Λιθουανία.
Αμπντούλ Αζίζ Χοτάκ

Ο Σάχης Αμπντούλ Αζίζ Χοτάκ (παστού: عبد العزیز هوتک, απεβ. 1717) ήταν ο δεύτερος ηγεμόνας της δυναστείας Χοτάκ των Γκιλτζί στην Κανταχάρ, στο σημερινό Αφγανιστάν. Στέφθηκε το 1715 μετά τον θάνατο του αδελφού του, Μίρβαϊς Χοτάκ. Είναι ο πατέρας του Ασράφ Χοτάκ, του τέταρτου ηγεμόνα της δυναστείας Χοτάκ. Ο Αμπντούλ Αζίζ σκοτώθηκε από τον ανιψιό του Μαχμούντ Χοτάκ.
Τζεφ Σάρουερ

Ο Τζεφ Σάρουερ (γενν. 14 Μαΐου 1978 στο Κίνγκστον) είναι Καναδός σκακιστής, πρώην παγκόσμιος πρωταθλητής κάτω των 10 ετών (Πουέρτο Ρίκο 1986).
Αμπντεραχμάν Σάμπα

Ο Αμπντεραχμάν Σάμπα (γενν. 5 Σεπτεμβρίου 1995 στη Σαουδική Αραβία) είναι αθλητής του στίβου που συμμετέχει με το Κατάρ. Εξειδικεύεται στα 400 μέτρα με εμπόδια.

Γεννήθηκε και μεγάλωσε στη Σαουδική Αραβία, αλλά αποφάσισε να συμμετέχει αρχικά με τη Μαυριτανία (την χώρα καταγωγής του πατέρα του), πριν τελικά αλλάξει χώρα και πάει στο Κατάρ και μετακομίσει στη Ντόχα το 2015.

Η καριέρα του σε μεγάλους αγώνες άρχισε το 2017 στο Παγκόσμιο Πρωτάθλημα Στίβου, όταν στον τελικό των 400 μέτρων μετ' εμποδίων τερμάτισε 7ος. Το 2018, στο Μίτινγκ του Παρισιού, έγινε ο δεύτερος άνθρωπος στην ιστορία που έτρεξε στο αγώνισμά του κάτω από 47 δευτερόλεπτα (46.98). Κατέκτησε δύο χρυσά μετάλλια στους Ασιατικούς Αγώνες 2018. Κέρδισε τα 400 μέτρα εμπόδια στο Κύπελλο Ηπείρων 2018 στην Οστράβα.